આમરણાંત ઉપવાસ પર આજે 3 વાગ્યે બેસનારા હાર્દિક પટેલને આંદોલનને રોકવા માટે સરકાર અને પોલીસ એડીચોટીનું જોર લગાવી દીધું હોય તેવું લાગી રહ્યું છે. રાજયભરમાંથી પાટીદારોની અટકાયત કરવામાં આવી રહી છે. હાર્દિકના સમર્થકોને ઘર અને ઓફીસોમાંથી પોલીસે ઉઠાવી લીધા છે. સમગ્ર રાજયમાં ચુસ્ત પોલીસ બંદોબસ્ત પોલીસે ગોઠવી દેવો પડયો છે. બીજી વિધાનસભા વિરોધ પક્ષ (કોંગ્રેસ)ના નેતા શ્રી પરેશ ધાનાણીએ ટિવટ કરી સરકારની આલોચના કરી હતી.